ये बात तो सच है कि किसी भी काम को एक बार कुछ विराम देकर फिर से शुरू करना बहुत मुश्किल होता है। असल में एक माइंड सेट होता है जो बिगड़ जाता है । और उस बिगड़े को सुधार पर फिर से पहले की ही तरह करना कुछ कठिन काम होता है । मगर याद आती है नेपोलियन की वो बात जब उसके सामने एक पहाड़ आ गया था तो उसने अपने सैनिकों से कहा था कि समझो कि ये पहाड़ सामने है ही नहीं । तो बस ये कि हमें भी यही समझ के काम करना है कि पहाड़ है ही नहीं। क्‍योंकि फिर से शुरुआत करना एक प्रकार से पहाड़ ही है । और इस पहाड़ पर चढ़ना अभी फिलहाल तो ज़रूरी है। इसलिए भी क्‍योंकि हम सब को मिल कर ही शुरुआत करनी है ।